Treballadors Mútua Terrassa denuncien persecució sindical 10.02.2010
Channel: CGT Catalunya
Date: 2012-10-02

10.02.2010 La Núria Martí ha estat infermera de la Unitat de Cures Intensives de Mútua de Terrassa durant 17 anys. El mes passat, i sense que ella ho demanés, la van traslladar d'un dia per l'altre al CAP Rambla, en un lloc de treball sense plaça assignada. Segons Martí, l'origen d'aquest canvi no sol·licitat és la persecució sindical que s'aplica a l'empresa contra qui reivindica drets i millors condicions per als pacients, però també per als treballadors. I és que Núria Martí és membre del comitè d'empresa de Mútua de Terrassa per la Confederació General de Treballadors, la CGT, des de les darreres eleccions sindicals.

Les queixes sindicals per demanar un canvi d'horaris i més qualitat en la sanitat pública han estat avalades, amb cartes signades cap a la direcció, per tots els treballadors del servei de Cures Intensives, que se senten escanyats de feina. Segons la mateixa Núria Martí, membre del comitè d'empresa Mútua de Terrassa per la CGT: "Les protestes que hi ha hagut aquí s'han fet per defensar l'usuari, per defensar els drets d'una sanitat pública de qualitat i també d'una sanitat pública que no faci emmalaltir els qui ens encarreguem d'administrar-la."